Document ID: 32005R1994

KOMISIJAS REGULA (EK) Nr. 1994/2005
(2005. gada 7. decembris),
ar ko nosaka pamatproduktus, kuri nav piemēroti eksporta kompensāciju iepriekšējai izmaksai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 18. panta pirmo daļu, kā arī citu regulu attiecīgos noteikumus par lauksaimniecības produktu tirgus kopīgo organizāciju,
ņemot vērā Padomes 1980. gada 4. marta Regulu (EEK) Nr. 565/80 par lauksaimniecības produktu eksporta kompensāciju avansa maksājumiem (2),
tā kā:
(1)
Komisijas 1981. gada 17. jūnija Regula (EEK) Nr. 1618/81 kas nosaka pamatproduktus, kuri nav piemēroti eksporta kompensāciju iepriekšējai izmaksai (3) ir vairākas reizes būtiski grozīta (4). Skaidrības un praktisku iemeslu dēļ minētā regula ir jākodificē.
(2)
Regulas (EEK) Nr. 565/80 4. panta 2. punktu piemēro pārstrādātiem produktiem un precēm, ko iegūst no pamatproduktiem, ar noteikumu, ka līdzvērtīgiem produktiem ievešana pārstrādei nav aizliegta. Būtu jāsastāda to produktu saraksts, kas minēti Regulas (EEK) Nr. 565/80 8. pantā. Ievešana pārstrādei ir aizliegta zināmiem produktiem, kas ir līdzvērtīgi pamatproduktiem.
(3)
Šajā regulā paredzētie pasākumi ir saskaņā ar visu attiecīgo pārvaldības komiteju atzinumiem,
IR PIEŅĒMUSI ŠO REGULU.
1. pants
Pamatprodukti, uz kuriem neattiecas Regulas (EEK) Nr. 565/80 4. pantā paredzētais režīms, ir uzskaitīti šīs regulas I pielikumā.
Tomēr šādus pamatproduktus izslēdz tikai tad, ja tos paredzēts izmantot, pārstrādājot produktus, kuri minēti:
a)
Regulas (EK) Nr. 1784/2003 I pielikumā, izņemot tajā minētos produktus ar KN kodu 2309;
b)
Padomes Regulas (EK) Nr. 1785/2003 1. panta 1. punkta c) apakšpunktā (5).
2. pants
Regulu (EEK) Nr. 1618/81 atceļ.
Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 7. decembrī

Labels: 3
4
6